178:: Agricultura:: Ciències socials:: Cultura:: Esports:: Justícia i dret:: El blog de les publicacions de la Generalitat:: Llibreria en línia de la Generalitat:: Cercador de publicacions
"Les pel·lícules de ficció com les de no ficció seleccionades... ens transmeten l'horror, el patiment, les emocions de la memòria de la Guerra Civil i de la dictadura franquista."
Extret del post de Ramon Breu i Gemma Simon sobre Tractar la memòria a l'aula a través del cinema [ + ]
Revista de periodicitat trimestral, editada pel Centre de la Propietat Forestal i de difusió gratuïta, que té l'objectiu de divulgar mètodes de silvicultura sostenible per a produir i conservar els terrenys forestals de titularitat privada.
S'adreça a propietaris forestals, gestors, estudiants, i públic en general interessat en conèixer mètodes de silvicultura sostenible.
Aquest número inclou un opuscle que conté les fitxes tècniques de les principals espècies forestals fusteres de Catalunya.
Catàleg de l'exposició que acull l'Arxiu de la Corona d'Aragó del 21 d'abril al 25 de setembre de 2016, organitzada per l'IEMed en col·laboració amb l'Abadia de Montserrat.
La mostra, que reuneix una selecció de 70 peces de dues de les col·leccions de papirs més importants del país, la del Museu de Montserrat i la de l'Arxiu Històric dels Jesuïtes de Barcelona, proposa remuntar les aigües del Nil per conèixer, a través de papirs que es conserven, els diferents aspectes de la vida a l'antic Egipte.
L'any 2010, arran del 850è aniversari de la fundació del monestir de Santes Creus, el Museu d'Història de Catalunya inicià un ambiciós projecte de conservació, restauració i estudi de les tombes reials conservades en aquest monument.
Des d'un punt de vista arqueològic com historiogràfic, el projecte estudià el significat i simbolisme artístic de les despulles, i, alhora, avaluà el paper que, dins el context de la Corona d'Aragó, aquesta abadia cistercenca havia tingut com a panteó reial: un conjunt excepcional de tombes d'estil gòtic, construïdes per ordre del rei Jaume II per contenir les despulles del seu pare, les pròpies i les de la seva esposa, la reina Blanca d'Anjou; totes elles conservades parcialment intactes fins als nostres dies.
Aquesta publicació digital posa ara tot aquest coneixement a l'abast del públic interessat.
Revista trimestral amb articles originals relacionats amb les ciències de l'activitat física i de l'esport, els àmbits professionals que se'n deriven i la promoció, en general, de la cultura esportiva.
Aquest número inclou, entre altres, articles sobre l'esportista d'èxit, una revisió dels beneficis físics de l'electroestimulació integral o un estudi etnogràfic sobre el nivell de cooperació en un equip de bàsquet infantil.
Revista d'Estudis Autonòmics i Federals, núm. 23 – Abril 2016
Publicació periòdica on tenen cabuda anàlisis de temes federals i autonòmics d'arreu del món, del procés de constitucionalització de la Unió Europea, d'aspectes jurídics de l'estat de les autonomies i de l'autogovern de Catalunya.
Aquest número conté, entre d'altres, articles sobre el dret d'autodeterminació a Espanya; federalisme, liberalisme i consens solapat al cas canadenc; o el sistema penitenciari català: fonament i exercici de la competència.